Esperanto-domo de Antverpeno

[eta|La nuntempa [Esperanto-domo de Antverpeno, ekde la jaro 2017.]]

Ekde la jaro 2017 la **Esperanto-domo** de Antverpeno estas situanta en la *Lange Beeldekensstraat 169, 2060 Antwerpen*.

## Nuna situacio 
En la domo troviĝas la sidejo de Flandra Esperanto-Ligo kun oficejo, eldonejo, libro-servo kaj eta biblioteko. En la domo la membroj de la loka grupo La Verda Stelo ĉiusemajne kunvenas kaj tiam okazas prelegoj, plejofte en Esperanto. La eldonejo de Flandra Esperanto-Ligo aperigas la revuojn *Horizontaal* kaj *Monato*, krom aliajn publikigaĵojn, plejofte esperantlingvajn. 

La domo principe estas vizitebla ĉiun labortagon inter la 9-a kaj la 17-a horoj.

## Pasintece 
Unuafoje en Antverpeno, en 1977 oni starigis apartan Esperanto-oficejon ekster privata domo, situanta *Arsenaalstraat 5*. Ĝi estis nomata "Esperanto-Centro" kaj gastigis la Grafikan Centron de UEA. 

Ekde 1981 Flandra Esperanto-Ligo luprenis domon konstruitan en la jaro 1897-a, situantan en la *Frankrijklei 140*. Dum la Universala Kongreso en Stokholmo en 1980 Institucio Hodler aĉetis ĝin. En la periodo 1981-1989 la domo estis la sidejo de la Grafika Centro, kaj de 1981 al 2016 la sidejo de Flandra Esperanto-Ligo kaj de la loka esperantista grupo. La proprietulo ĉesigis la lukontrakton je la fino de la jaro 2016.

## Biblioteko 
Pro praktikaj kialoj la plej granda parto de la biblioteko de Flandra Esperanto-Ligo estas transdonita en 2016  al Heredaĵbiblioteko Hendrik Conscience kie ĝi nun estas integrita en la subkolekton "Esperanto". Tie ĉi la donacitaj publikigaĵoj iom post iom estas katalogataj ekde septembro 2016. Oni povas trovi la kompletan liston de la donitaĵoj (en 2019 nur parte katalogitaj kaj disponeblaj), nomataj "Kolekto de Flandra Esperanto-Ligo", karakterizataj de la cifereca sigilo "Flandra Esperanto-Biblioteko" helpe de tiu ĉi ligilo. La tutaĵo de la verkoj, rilataj al Esperanto kaj en Antverpeno konsulteblaj, sufiĉe bone donas bildon de la ekzistanta Esperanto-literaturo, ĉu pri fikcio ĉu pri nefikcio, kaj tradukaĵoj kaj originalaĵoj. Kompreneble la lingvo-problemaro ĝenerale estas abunde reprezentita, krom lernolibroj, gramatikoj, vortaroj, Esperantologio kaj interlingvistiko.

## Bildaro : pasinteco kaj estanteco... 

Dosiero:Malfermo arsenaalstr4.JPG|Akcepto en la Esperanto-Centro, Arsenaalstraat 5, en 1977.
Dosiero:Esperanto-domo de Antverpeno.jpg|La iama Esperanto-domo.
Dosiero:Wikipedia-training.jpg|Kunveno en la iama Esperanto-domo de la *Frankrijklei*, 2007.
Dosiero:2016-12 Translokigo FRL - Tim Ivo Piet.jpg|Transloĝigo el la eksa Esperanto-domo, decembro 2016
Dosiero:2016-12-28 Esperanto-domo 1.JPG|La lasta agado en la *Frankrijklei 140*, decembro 2016.
Dosiero:2016-12-28 Esperanto-domo 2.JPG|La malnova domo postrestis malplenigita, decembro 2016.
Dosiero:2016-12 La eksa FEL-biblioteko.jpg|Dua etaĝo, Frankrijklei 140, ĉambro de la iama biblioteko, decembro 2016.
Dosiero:2016 Lange Beeldekensstraat 01 Armando.JPG|La nova Esperanto-domo antaŭe estis 
Dosiero:2016 Lange Beeldekensstraat 02 Armando.JPG|...vestaĵbutiko.
Dosiero:2016 Lange Beeldekensstraat 03 Preparo.jpg|Preparadlaboroj en la nova Esperanto-domo, somere 2016.
Dosiero:2017 Lange Beeldekensstraat - somero.JPG|Preparadlaboroj, somere 2017
Dosiero:2019 Esperanto-domo Antverpeno.jpg|Montrofenestro, 2019. 

## Referencoj 
## Bibliografio 
*Rotsaert, Roland 1993 : Welke toekomst voor de Vlaamse Esperantobond? Flandra Esperanto-Ligo, 6 p. (trovebla en la FelixArchief : arĥivaĵo 2233#514)

## Eksteraj ligiloj 
* Katalogo de la biblioteko de FEL
*  Vlaanderen leest
*  La domo de "Frankrijklei 140" kiel konstruaĵa heredaĵo ĉe la Flandra Registaro.

Antverpeno
Antverpeno
Kategorio:Zamenhof/Esperanto-Objektoj
Kategorio:Esperanto-domo de Antverpeno
Kategorio:Esperanto en 2017
Kategorio:Antverpeno